Suchinthana/si-wikipedia huggingface dataset:
සිතුවම්කරණ ඉතිහාසය

ලොව දැනට සොයා ගෙන ඇති පැරණිම චිත්‍ර දැකගත හැකි වන්නේ ප්‍රංශයේ ග්‍රොටේ ෂුවේට් ප්‍රදේශයේ දී වන අතර ඇතැම් ඉතිහාසඥයන්ට අනුව ඒවා වසර 32000ක් තරම් පැරණි වේ. මෙම සිතුවම් නිර්මාණය කොට ඇත්තේ රතු හිරිගල් සහ කළු පැහැ වර්ණක භාවිතාකොට ගෙනයි. එම සිතුවම් තුළ අශ්වයන්, රයිනෝසිරස් සතුන්, සිංහයන්, මී හරක්, මැමත් සතුන් හෝ දඩයමේ යෙදෙන මිනිසුන් දැකගත හැක. ගුහා තුළ අඳින ලද චිත්‍ර සඳහා උදාහරණ ලෝකය පුරාම හමුවේ. මෙසේ ගුහා තුළ අඳින ලද සිතුවම් දැකගත හැකි රටවල් අතරට පහත ඒවා ද අයත් වේ. ප්‍රංශය, ස්පාඤ්ඤය, පෘතුගාලය, චීනය, ඔස්ට්‍රේලියාව සහ ඉන්දියාවයි. 

බටහිර සංස්කෘතීන් තුළ වඩාත් ප්‍රචලිත සිතුවම් නිර්මාණ තෙල් සායම් හෝ දිය සායම් භාවිතයෙන් අඳින ලද ‍ඒවා වේ. ඒවායේ විවිධ සම්ප්‍රදායන් ශෛලීන් සහ විෂය වස්තූන් නිරූපණ දැකගත හැක. පෙරදිග රටවල් තුළ විවිධ වර්ණවත් තීන්ත වර්ග ප්‍රචලිතව භාවිතා වූ අතර ඒවා ඇසුරෙන් ද සංකීර්ණ සම්ප්‍රදායන්ට අයත් ඉතා දියුණු කළාත්මක නිර්මාණ බිහි විය.

References 
http://en.wikipedia.org/wiki/Painting#History_of_painting
කලාත්මක සෙරමික් කර්මාන්ත

කලාත්මක සෙරමික් භාණ්ඩ කර්මාන්තයට අයත් වන්නේ කර්මාන්ත ශාලා වල නිර්මාණය වුණු සැරසිලි හෝ කලාකරුවන්ගේ වර්ණ ගැන්වීම් පිඟන් භාණ්ඩ මත සිදු කළ ඒවාය. එසේත් නැතහොත් කර්මාන්තමය පසුබිමක් ඇති කලාත්මක එකතුවකි. ඒවා බොහෝ විට හැදින්වෙන්නේ සොයාගත් පුද්ගලයාගේ නමින් හෝ නිෂ්පාදිත වෙළද නාමයෙනි. සාමාන්‍යයෙන් කර්මාන්තමය සෙරමික් භාණ්ඩ එක් ආකාරයක් නොවන අතර බොහෝ විට අනුකරණිත භාණ්ඩ වෙළද පොළේ විකිණේ. එහිදි සීමිත හෝ මහාපරිමාණ නිෂ්පාදන ක්‍රම භාවිතා වේ. ඇතැම් කර්මාන්ත ශාලා ගුණාත්මක අමුද්‍රව්‍ය විචිත්‍ර පින්තාරු ක්‍රම හා ඔප දැමීම් සදහා ප්‍රසිද්ධ වේ. බොහෝ භාණ්ඩ අලංකාර සැරසිලි සහිතය. මේ අතර තවත් ඒවා භාවිතය සදහා නිමවුම යන අදහස ඇතිව උපයෝගිතාව සදහා නිර්මාණය කොට ඇත. 

කෙසේවෙතත් ඒවාද කලාකෘති වශයෙන් සලකනු ලබයි. කර්මාන්තමය පිඟන් භාණ්ඩ වෙළද නාමයෙන් හෝ විශේෂිත ශෛලීන් තුලින් හදුනාගත හැක. උදා -

References 
http://en.wikipedia.org/wiki/Ceramics_%28art%29#Industrial_art_ceramics
ස්කාරා බ්‍රේ

ස්කාරා බ්‍රේ

  
ස්කොට්ලන්තයේ ඕක්නි මහා භූමි ප්‍රදේශයේ බටහිර වෙරළ තීරයේ ස්කේල් මුහුදු බොක්ක මත පිහිටා ඇති ස්කාරා බ්‍රේ, නව ශිලා යුගයට අයත් විශාල ශෛලමය ගොඩනැංවී‍ම් සහිත ගම්මානයකි. එහි නිවාස 10ක් පවතින අතර ක්‍රි.පූ. 3100-2500 කාලයේ දී ජනාවාස වී ඇත. යුරෝපයේ වඩාත්ම සම්පූර්ණ නව ශිලා ගම්මානය මෙය වන අතර යුනෙස්කෝ ලෝක උරුමවලට අයත් වීමට ආරක්ෂා සහිතව මෙය පැවතුණි.

ස්කාර් බ්‍රේහි සොයා ගැනීම හා එහි ලක්ෂණ
ස්කාර් බ්‍රේ නම් වූ විශාල පස් ගොඩැලිවලින් තෘණ උදුරා දැමීමට තරම් විශාල කුණාටුවක් නිසා 1850 වන තෙක් ස්කාර් බ්‍රේ පැවතියේ පසට යට විය.

ස්කේල් හි ස්කොට්ලන්ත වාසියකු වන විලියම් වොට් විසින් ශෛලමය ගොඩනැඟිලි කීපයක් කටු සටහන් සොයා ගන්නා ලද අතර මූලික කැනීම් ද සිදු කරන ලදී. 1926 ඇති වූ තවත් කුණාටුවකට පසු 1928 ත් 1930 ත් අතර දී එය වීර් ගෝඩන් ඩයිල්ඩ් විසින් සම්පූර්ණයෙන් කැනීමට භාජනය කරන ලදී.

ස්කාරා බ්‍රේ පදිංචිකරුවන් පැහැදිලි ලෙසම ග්රූව්ච්වෙයා සාදන්නෝ සහ භාවිතා කරන්නෝ වූහ. නිවෙස් මැටියෙන් ඉදි කළ ඒවා විය. ඒවා පොළවට කිඳා බැස්සේය. ඒවා විශාල කුණු ගොඩවල් බවට පත් වූයේය. ඒවා සුළු වශයෙන් ස්ථිර නිවාස වූ අතර ඔක්නෙයි හි රළු ශීත දේශගුණයට ඔරොත්තු දෙන ආකාරයේ නිර්මාණයක් විය. නිවසක් වර්ග මීටර 40 ක වපසරියකින් යුක්ත වූ අතර එහි විශාල හතරැස් කාමරයක් ද උෂ්ණත්වය ලබා දීමට හා කෑම පිසීමට විශාල ලිපක් ද විය. දූපතේ එතරම් ගස් නොතිබූ නිසා එම නිවෙස්වල වහළ සෙවිලි කිරීම සිදු වූයේ ලී දඬු හා තල්මස් ඇටකටු තණ පිඩැලි සමඟ ඇල්ලීමෙනි. නිවෙස්වල ගලින් කරන ලද ගෘහ භාණ්ඩ විශාල සංඛ්‍යාවක් විය. ඊට කබඩ්, මේස, පුටු හා ඇසුරුම් පෙට්ටි අන්තර්ගත විය. කාණු පද්ධතියක් පවා ග්‍රාම නිර්මාණයේ සම්පාදනය කොට තිබිණි. සෑම නිවසකම ප්‍රාථමික මට්ටමේ වැසිකිලියක් තිබිණි.

සොයා ගත් නිවාස දහයෙන් හතකම ඇඳවල් හා මේස සහිත එක හා සමාන ගෘහ භාණ්ඩ විය. ඒවා වූයේ ද සමාන ස්ථානවලය. මේසය තිබුණේ නිවසට ඇතුළු වන විටම පෙනෙන ලෙස දොරට මුහුණ දා බිත්තියට හේත්තු කරය. අටවනනිවසේ මේස හෝ ඇසුරුම් පෙට්ටි නොතිබිණි. නමුත් එය එක හා සමාන කුඩා කුටිවලට බෙදා තිබුණි. මෙම නිවසේ කැනීම්වලදී ගල් කැබලි, අස්ථීන් සහ සත්ව අං හමු විය.  මෙම ගොඩනැඟිල්‍ල ඇටකටු ඉදිකටු හෝ ගිනිගල් කෙටේරි වැනි සරල ආයුධ නිෂ්පාදනය කළ වැඩපළක් විය හැකිය.

යුරෝපයේ මිනිස් මැක්කා පියුලෙක්ස් ඉරිටන්ස් පිළිබඳ ප්‍රථම වාර්තාව මෙම බිමෙන් සොයා ගන්නා ලදී.

විකිරණ කාබන් පරීක්ෂාවෙන් පෙන්නුම් කරන්නේ ස්කාරා බ්‍රේ හි ජනාවාස ඇතිවීම ක්‍රි.පූ. 3100 සිට වසර 600ක් පුරා පමණ පැවති බවයි. ක්‍රි.පූ. 2500 දී පමණ කාළගුණ විපර්යාසය සිදු වීමෙන් පසු එනම් බොහෝ ශීතල තෙත් කාළගුණයක් පැවතීමට පටන් ගත් පසු පදිංචිකරුවන් විසින් මෙය අත්හැර දමන්නට ඇත. ස්කාරා බ්‍රේහි මිනිසුන් එහි පදිංචිය හදිසියේ අත්හැරීමට හේතු පිළිබඳ නොයෙකුත් සිද්ධාන්ත ඇතත් මෙය සිදු වූ ආකාරයට අදාල ශක්තිමත් සාක්ෂි තවම හමු වී නැත.

මෙම දෘශ්‍යමාන ගොඩනැඟිලි මෙහි ජීවී සම්භවයක් තිබූ බවට හැඟීමක් ඇති කරනවන නමුත් මෙම භූමිය නැවත සොයා ගැනීමට පෙර සමුද්‍ර ඛාදනය නිසා මීට අදාල සාක්ෂි බොහෝ ලෙස විනාශ වී ඇත. අනාවරණය වූ ශේෂයන් පුරාණ ස්මාරකවලට යාබදව තිබෙන්නට ඇත. කොටු කරන ලද ප්‍රදේශයේ දකුණට වන්නට වූ පර්වතයේ සෝදා යාමක් දක්නට ලැබී ඇත. විශාල ශෛලමය පවුර විසින් වූ ශේෂ සෝදා යාමෙන් ආරක්ෂා කෙරෙයි.

References 
http://en.wikipedia.org/wiki/Skara_Brae
පුරාවිද්‍යාත්මක නටඹුන්

වටදා ගෙය

රැස්වීම් ශාලාව / සම්මන්ත්‍රණ ශාලාව/ ප්‍රේක්ෂකාගාරය

සත්මහල් ප්‍රසාදය

රන් කොත් වෙහෙර

ගල් විහාරය - බුදුන් වහන්සේ පසෙකින් වැඩ සිටින ආනන්ද තෙරුන්

හැටදාගේ - නිශ්ශංක මල්ල රජු විසින් දන්ත ධාතුව තැබීමට දින 60 කින් තනන ලද නිසා  හැටදා ගේ නම ලැබී ඇත.

පරාක්‍රමබාහු රජතුමාගේ පිළිරුව (සමහර පුරා විද්‍යාඥයින් මෙය පරාක්‍රමබාහු රජතුමාගේ පිළිරුවක් නොව කිසියම් උගතෙකුගේ පිළිරුවක් විය හැකි බව විශ්වාස කරති. පිළිරුව මත තිබෙන කැටයම් එම අදහස සනාත කරයි. එමෙන්ම මෙම පිළිරුව රජකුගේ නොවන බවට පිළිරුවේ තිබෙන ඇතැම් ලක්ෂණ වලින්ද අනුමාන කළ හැක.

පොළොන්නරුවේ තිබෙන පරාක්‍රම බාහු රජතුමාගේ මාළිගයේ නටඹුන්

පුරා විද්‍යාත්මක නටඹුන්
	බුදුන් වහන්සේගේ දන්ත ධාතුව තබා තිබුණු  වටදා ගෙයි නටඹුන් 

Ø	පොළොන්නරුවේ රජ මාළිගය (විජයන්ත පාසාද)

Ø	සම්මන්ත්‍රණ සභාශාලාව / ප්‍රේක්ෂකාගාරය

Ø	වටදා ගෙය (Round house)

Ø	සදකඩ පහන

Ø	ථුපාරාමය (Image house) පිළිම ගෙය

Ø	ලතා මණ්ඩපය (Lotus Sanctuary)

Ø	අටදාගේ (ධාතු අටක් ඇති මන්දිරය)

Ø	ගල්පොත (stone book)

Ø	දෙමළ මහා සෑය 

පොළොන්නරුවේ ඇති අවසාන නොකළ විශාලතම ස්ථුපයයි. මෙය තැනීමට පළවෙනි පරාක්‍රම බාහු	 රජතුමා නියෝග කළ අතර එය ගොඩනගන ලද්දේ ඉන්දියාව සමග කරන ලද සටන් වලදී යටත් වූ යුධ සිරකරුවන් විසින් මෙම හේතුව නිසා මේ සෑය දෙමළ මහා සෑය ලෙස නම්කර ඇත. දෙමළ යනු සිංහල ද්‍රවිඩයිනට කියන නමයි. 

Ø	නෙලුම් පොකුණ (Lotus bath)

පිපෙ‍න නෙලුමක හැඩය ගත් පොකුණු හතක් තිබේ. දෙමළ මහා සෑය සහ තිවංක පිළිම ගෙය අතර පිහිටා ඇත.

Ø	සත්මහල් ප්‍රසාද(එක පිට එක තට්ටු හතකින් යුත් පිරමීඩාකාර කුලුණකි.

Ø	හැටදාගේ (ධාතු හැටකින් යුත් සිද්ධස්ථානය)

Ø	ලංකා තිලක

Ø	රන්කොත් විහාරය (රන් කොතක් තිබෙන දාගැබ)

මෙම දාගැබ මීටර් 168 ක වට ප්‍රමාණයෙන් යුක්තය. මීටර් 55 ක උසය. මෙම දාගාබ පොළොන්නරුවේ ඇති අවසන් කළ විශාලතම දාගාබ ලෙස සැලකේ. දාගැබේ වැඩ නිමකරන ලද්දේ නිශ්ශංක මල්ල රජු විසිනි. ගොඩනැගීම ඇරඹුවේ පරාක්‍රම බාහු රජතුමාගේ එක් බිසවක් වන රූප‍වතී දේවිය විසින් විය හැක.

Ø	භික්ෂු රෝහල - දොලොස් වන සියවසේ රෝහලක නටඹුන් සොයා ගෙන ඇත. කාමර සහ ශාලාවන් 15 ක් තිබුණි.

Ø	පබලු වෙහෙර  (Coral Shrine)

Ø	කිරි වෙහෙර (Milk - White Shrine) - පෙළොන්නරුවේ ඉතිරිව ති‍බෙන ඉතා හොදින්  ආරක්ෂා වූ දාගාබ් වලින් එකකි. මෙය කිරීමට ආරම්භ කළේ 1 වැනි පරාක්‍රම බාහු රජතුමා විසින් ඔහුගේ එක් දේවියක් වූ ''සුභද්දා" සිහිවීමටයි.

Ø	පොතුගල් විහාරය - (තාපසාරාමය)

Ø	තිවංක පිළිම ගෙය - (Tivanka Image House)

Ø	අලහාන පිරිවෙන - (Aiahana University)

Ø	ශිව ‍දේවාලය (Siva Shrine)

Ø	කුමාර පොකුණ (Royal bath)

 ඉතිහාසය
තොරතුරුමය යුධ කටයුතු

තොරතුරුමය යුධ කටයුතු යනු තොරතුරු භාවිතය හා කළමනාකරණය මඟින් ප්රනතිවාදියාට ‍එරෙහි තරඟකාරී වාසියක් ලබා ගැනීමේ ව්යාාපාරයයි. මේ යටතට උපායික ‍තොරතුරු එක්රැස් කිරීම, තොරතුරුවල නිරවද්යීතාව තහවුරු කිරීම, සතුරා හා ජනතාව චරිත ඝාතනය සඳහා ‍බොරු ප්රීචාර පැතිර වීම, ප්රවතිපාර්ශවයේ තොරතුරුවල ගුණාත්මකභාවය අවම කිරීම හා ප්රරතිපාර්ශවයේ තොරතුරු එක්රැස් කිරීමේ අවස්ථා ඇහිරවීම මීට අයත් වේ. 

මතුපිටින් දැක්මක්

ප්රපචාරක යුධ කටයුතු විවිධ ආකාරවලින් දැකගත හැක. 

•	ගුවන් විදුලි හා රූපවාහිනී විකාශනය ප්රිතිබාධනය
•	බොරු ප්රදචාර පැතිරවීමේ ව්යා්පාරයක් සඳහා රූපවාහිනී හා ගුවන් විදුලි සම්ප්රේකශණයට අනවසරයෙන් ඇතුල් වීම.
•	ප්රනවර්ධන ජාලයන් අත්හිටුවීම
•	සතුරාගේ සන්නිවේදන ජාලයන් අත්හිටුවීම හෝ ඒ ඔස්සේ බොරු ප්රූචාර යැවීම
•	කොටස් වෙළඳ පොළේ හුවමාරු හා ගණුදෙනු ඉලෙක්ට්රොසනික තාක්ෂණය භාවිතා කරමින් කඩාකප්පල් කිරීම, සංවේදී තොරතුරු කාන්දු කර ගැනීම හෝ බොරු ප්රිචාර යැවීම.

එක්සත් ජනපද ගුවන් හමුදාව 1980 සිට තොරතුරුමය යුධ කටයුතු භටයන්ට හිමිකම් කියයි. සත්යත වශයෙන්ම අද එක්සත් ජනපද ගුවන් හමුදාවේ නිල කාර්යය වන්නේ “එක්සත් ජනපදය හා එහි ගෝලීය සහයෝගීතාවයන්ගේ ආරක්ෂාව සඳහා උපරිම ලෙස ක්රි යා කරමින් ගුවනේ , අවකාශයේ හා සයිබර් අවකාශයේ සැරිසරමින් සටන් කිරීමයි.” පසුව කී දෙය තොරතුරුමය යුධ කටයුතු හුවා දක්වයි. 

ගුවන් හමුදා ගුවන් යානා හා ගුවන් භටයන් සතුරාගේ සන්නිවේදන ඉලක්ක වෙත උපක්ර මික ප්රනහාර එල්ල කිරීම සිදු කරන බැවින් එවැනි ඉලක්ක මෘදුකාංග හා වෙනත් ක්රොම භාවිතා කරමින් දුරස්ථව ආරක්ෂිත විකල්පයක් ලෙස භාවිතා කළ හැක. ගවේෂණාත්මක ක්රනමයකට වඩා ඉලෙක්ට්රොරනික ක්ර මයක් භාවිතා කරමින් එවැනි ජාලයන් අවහිර කිරීම සතුරාගේ භූමිය අත්පත් කරගත් වහාම ක්ෂණිකව ස්ථාපිත වීමට ඔවුන්ට ඉඩ ලබා දෙයි. මෙපරිද්දෙන්ම සතුරාගේ එවැනි හැකියාවන් අවහිර කිරීමට ප්රඔති තොරතුරුමය යුධ කටයුතු ඒකකයන් සේවයේ නියැලී සිටී. මෙම තාක්ෂණයන්ගේ මූලික භාවිතය 1991 ගල්ෆ් යුද්ධයේ දී ඉරාක සන්නිවේදන ජාලයන්ට එරෙහිව සිදු විය. 

ගල්ෆ් යුද්ධයේ දී ඕලන්ද තොරතුරු සොරා ගන්නන් එක්සත් ජනපද බලකා ව්යාදපාර පිළිබඳව එක්සත් ජනපද ආරක්ෂක දෙපාර්තමේන්තුවේ පරිගණකවලින් සොරාගෙන ඒවා ඉරාකයට විකිණීමට උත්සාහ කළේය. අවසානයේ ඔවුන් එය වංචාවක් ලෙස සලකා අත්හරින ලදී. 1999 ජනවාරි මාසයේ දී එක්සත් ජනපද ගුවන් බුද්ධි තොරතුරු පරිගණක සහයෝගී ප්රරහාරයකට ලක් වේ. මෙයින් ‍කොටසක් රුසියානු තොරතුරු සොරා ගන්නන් විසින් සිදු කළ බව පෙනේ.

References 
http://en.wikipedia.org/wiki/Information_warfare
සැහැල්ලු මැෂින් තුවක්කු

0.303 බ්‍රෙන්ඩ් තුවක්කුව බ්‍රිතාන්‍ය හා පොදු රාජ්‍ය මණ්ඩලීය LMG ; 1938 සිට 1991 දක්වා පැරණි ස්වරූපයෙන් සේවයේ යෙදවුණි. 

සැහැල්ලු මැෂින් තුවක්කු යනු තනි සොල්දාදුවෙක් ‍විසින් හෝ ඇතැම් විට ආධාරක සහිතව ගෙන යන වෙනත් සමකාලීන මැෂින් තුවක්කුවලට වඩා බරින් අඩු තුවක්කු වර්ගයකි. මධ්‍යම මැෂින් තුවක්කුවලට වඩා වඩාත් සැහැල්ලු හා සුසංහිත වන අතර කුටීරවලට වඩාත් කුඩා මාත්‍රා ලෙස බෙදී ඇත. 

සාමාන්‍යයෙන් මැෂින් තුවක්කුවක් ආධාරක ආයුධයක් ලෙස භාවිතයට අදහස් කොට ඇති අතර එහිදී එය අඛණ්ඩ ස්වයං ප්‍රහාරක මාලාවක් ඇති කරන අතර එය සාමාන්‍ය පාබල සොල්දාදුවන් විසින් රැගෙන යන ගිනි අවි වලට වඩා විශාල වේ. එහි බර අධික වන අතර පතොරම් පරිභෝජනය ද ඉහලය. 

සැහැල්ලු මැෂින් තුවක්කුවක් උකුලේ තබා හෝ ඇවිද යන අතරතුර ප්‍රහාරයට යෙදවිය ඇති අතර සාමාන්‍යයෙන් වෙඩි තබන්නේ බිම දිගා වී සිටින පිහිටුමේ සිටය. ඒ විශේෂයෙන්ම Bipod භාවිතා කරන විටය. අතීත මැෂින් තුවක්කු (ස්වයංක්‍රීය රයිෆලවලින් ව්‍යුත්පන්න වූ M1918 Browning Automatic Rifle වැනි තුවක්කු) ඇතැම්විට මැගසින් පිරවුම් ලෙස භාවිතා විය. රුසියානු RPK වැනි LMG යනු පැවති ප්‍රහාරක රයිෆල් සැලසුම්වල නවීකරණයන්ය. අනුවර්තනයන් සාමාන්‍යයෙන් විශාල මැගසිනයන් අන්තර්ගත කර ගන්නා අතර අධිතාපනය වැලැක්වීමට බර අධික බැරලයක් යොදා ගන්නා අතර වෙඩි තැබීම දරා සිටීමට Bipod වැනි වඩාත් ශක්තිමත් ආධාරකයක් යොදා ගනී. නූතන මැෂින් තුවක්කු සැලසුම් කොට ඇත්තේ කුඩා අංශු විදීමේ වැඩි වාර ගණනක් සඳහා වන අතර ඇතැම්විට විදුම් පටියක් භාවිතා කෙරේ. එමඟින් යළි පිරවුමකින් තොරව වැඩි කාලයක් වෙඩි තැබීමට ඉඩ සැලසේ. FN MINIMI වැනි නූතන මැෂින් තුවක්කු විදුම් පටියක් ආකාරයට හෝ ගැලවිය හැකි පෙට්ටි ආකාරයේ මැගසිනයක් ආකාරයට පහර දිය හැකිය. 

සැහැල්ලු මැෂින් තුවක්කු භට ඛණ්ඩයේ ස්වයංක්‍රීය ආයුධ ලෙස නිරතුරුව භාවිතා කෙරේ.

මේවාත් බලන්න
මධ්‍යම ප්‍රමාණයේ මැෂින් තුවක්කු
විශාල මැෂින් තුවක්කු (කාල තුවක්කු)

මැෂින් තුවක්කු
තුවක්කු T56
රෙම්බ්‍රොන්ට් (Rembrandt)

රෙම්බ්‍රොන්ට් හාර්මෙන්ස්සූන් වැන් රිජින් 

උපන් නම 	-	රෙම්බ්‍රොන්ට් හාර්මෙන්ස්සූන් වැන් රිජින් 

ඉපදීම		-	1606 ජූලි 15 ලෙයිඩන්, නෙදර්ලන්තය

ජාතිය		-	ලන්දේසි

ක්ෂේත්‍ර		-	සිතුවම්කරණය, මුද්‍රණකරණය

රෙම්බ්‍රොන්ට් හාර්මෙන්ස්සූන් වැන් රිජින් (1606 ජූලි 15 – 1669 ඔක්තෝබර් 4) යනු ලන්දේසි චිත්‍රකරුවෙකු හා නිරේඛණකරුවෙකි. ඔහු යුරෝපීය කලා ඉතිහාසයේ විශිෂ්ටතම චිත්‍රකරුවන්ගෙන් හා මුද්‍රණකරුවන් ගෙන් එක් අයෙකු සේ සැලකේ. තවද ඔහු ලන්දේසි ඉතිහාසයේ ඉතාමත් වැදගත් චරිතයකි. කලාවට ඔහුගේ දායකත්වය ලැබුණේ ඉතිහාසඥයන් විසින් ලන්දේසි ස්වර්ණමය යුගය ලෙස හඳුන්වන කාලයක දීය. 

ආලේඛ සිත්තරෙකු ලෙස මුලින් සාර්ථකත්වය ලබා ගත් ඔහුගේ ඊට පසුව වූ අවුරුදු කිහිපය පුද්ගලික දුක් කම්කටොළු හා ආර්ථිකමය අර්බුධවලින් යුක්ත විය. එසේ නමුත් ඔහුගේ ජීවිත කාලය පුරාවමට ඔහුගේ චිත්‍රවල ජනප්‍රියතාවය හා කලාකරුවෙකු ලෙස ඔහුගේ ප්‍රසිද්ධිය ඉතා ඉහල තත්වයක පැවතුණු අතර අවුරුදු 20 පුරාවට ඔහු සියළු වැදගත් ලන්දේසි චිත්‍රකරුවන්ට පාහේ ඉගැන්වීම සිදු කරන ලදී. රෙම්බ්‍රෑන්ඩ්ගේ අතිවිශිෂ්ට වූ නිර්මාණ කුසලතාවයන් ඔහුගේ සමකාලීනයන්ගේ හා ඔහුගේ ස්ව ආලේඛ චිත්‍රවලින් ද බයිබලයේ සඳහන් සිද්ධි විස්තර කරන චිත්‍රවලින් ද වඩාත් හොඳින් දැක්වේ. 

චිත්‍ර ඇඳීම හා මුද්‍රණකරණය යන ක්ෂේත්‍ර දෙකේ දීම ඔහු සම්භාව්‍ය ප්‍රතිමා ශිල්පය පිළිබඳව පූර්ණ දැනුමක් ප්‍රදර්ශනය කරවීය. ඔහු ඒවා ඔහුගේ අවශ්‍යතාවලට ගැලපෙන පරිදි හැඩගස්වා ගත්තේය. එමනිසා මොහු විසින් සිදු කරන ලද බයිබලයේ සිද්ධි නිරූපණය විශේෂිත වදන් පිළිබඳ ඔහුගෙ දැනුමෙන්, සම්භාව්‍ය සංයුති පිළිබඳ ඔහුගේ සමාග්‍රහණයෙන් හා ඇමෙස්ටර්ඩෑම්හි යුදෙව් ජනගහනය පිළිබඳ ඔහුගේ නිරීක්ෂණවලින් වඩා ඔප් නැංවිනි. ඔහුගේ මිනිස් තත්ව සඳහා වූ සහ කම්පනය නිසා ඔහු ශිෂ්ටාචාරයේ එක් ශ්‍රේෂ්ට වක්තෘවරයෙකු ලෙස හඳුන්වයි‍.

References 
http://en.wikipedia.org/wiki/Rembrandt_Harmenszoon_van_Rijn
ට්‍රෝජන් යුද්ධය

ග්‍රීක පුරාණෝක්තිය  ප්‍රකාර, ඇකියන්වරුන් (ග්‍රීකයන්) විසින් ට්‍රෝයි නගරයට එරෙහිව  ට්‍රෝජන් යුද්ධය මෙහෙයවන ලද්දේ  පැරිස්  විසින් ඇයගේ ස්වාමිපුරුෂයාවූ  ස්පාර්ටාවෙහි රජු මෙනිලියස් වෙතින්  හෙලන් කුමරිය පැහැර ගැනීමේ ප්‍රතිඵලයක් ලෙසිනි. මෙම යුද්ධය ග්‍රීක පුරාවෘත්තවල වැදගත් සිදුවීමක් වන අතර ඉලියඩ් හා හෝමර්ගේ ඔඩ්සිහි (ග්‍රීක සාහිත්‍යයේ) බොහෝ ලෙස කියවේ. ට්‍රෝයිහි වටලෑම ඉලියඩ් හි විස්තර කර ඇති අතර ඔඩ්සි හි ආකේයියානු නායකයකු වූ ඔඩිසියස් නිවසට කළ චාරිකාව විස්තර කර ඇත. දැනට කැබලි ලෙස ඉතිරි ව ඇති මහා වීර කාව්‍ය ග්‍රන්ථවල යුද්ධයේ වෙනත් කොටස් සඳහන්ව ඇත. ග්‍රීක ශෝකාන්තය සඳහා මෙම කොටස් පාදක වුණි. තවද රෝම කවියන් වන වර්ජිල් හා ඕවිඩ් ද මෙය පාදක කර ගති.

සටනට හි විසංවාදයට අධිපති දේවතාවිය වූ ඉරිස් “ලස්සනම තැනැත්තිය වෙනුවෙන්” ලෙස ලියා තිබූ විසංවාදයේ රත්‍රන් ඇපල් ගෙඩිය ඇතීනා, හේරා හා ඇප්‍රො‍ඩයිට් යන දේවතාවියන්ට දීමෙන් ඔවුන් තිදෙනා අතර ඇති වූ ආරවුල මෙම යුද්ධයට පාදක විය. දේවතාවියෝ පැරිස් වෙතට ගියහ. ඇප්‍රොඩයිට් ලස්සනම තැනැත්තිය යැයි කී කෙනාට ඇපල් ගෙඩිය හිමි වීමට නියමිතව තිබුණි. මාරුවීමකින් ඇප්‍රොඩයිට්, ලස්සනම කාන්තාව හෙලන්වලට ගියහ. මයිසීනයේ රජු අගමෙම්නොන් හා හෙලන්ගේ සැමියාගේ සොහොයුරා වූ මිනිලවුස් එකතුව ට්‍රෝයි වෙත ආකේයිසන් භට බලකායක් සමඟ චාරිකා කර නඟරය වසර දහයකට වටලෑහ. ආකෙයියන් ජාතික අකිලීස් හා අජක්ස් වැනි වීරවරුන්ගේ සහ ට්‍රෝජන් ජාතික හෙක්ටර් හා පැරිස් ගේ මරණ වලින් පසු ට්‍රෝජන් අශ්වයාගේ කූට උපාය හේතුකොටගෙන නඟරය පිරිහෙන්නට විය. ආකේයියන්වරු, ට්‍රෝජන්වරු මරා දමන්නටත් දේවස්ථාන අපවිත්‍ර කරන්නටත් පටන් ගත්හ. මේ නිසා දෙවියෝ කෝප වූහ. ආකේයියන්වරු ඉතා අඩු පිරිසක් නැවත ගම රට බලා ගිය අතර බොහෝ දෙනෙක් දුර වෙරළවල්වල ජනපද පිහිටුවා ගත්හ. පණ බේරාගත් ට්‍රෝජන්වරු ඉතාලියට යැවීමට පෙරමුණ ගත් එයිනියස් නම් ට්‍රෝජන්වරයා විසින් තම සම්භවය ඇති වූ බව රෝමවරු පසුව පසක් කර ගත්හ.

පුරාණ ග්‍රීකවරු ට්‍රෝජන් යුද්ධය, ක්‍රි.පු. 13 හෝ 12 වන ශත වර්ෂයේ දී ඇති වූ ඓතිහාසික සිදුවීමක් ලෙස සිතූහ. තවද ට්‍රෝයි පිහිටා තිබුණේ වර්තමානයේ ඩර්ඩනිලිස් අසල තුර්කියේ යැයි ද විශ්වාස කළහ. නවීන කාලය වන විට යුද්ධය සහ නගරය යන දෙකම ඉතිහාසයට අයත් නැතැයි විශ්වාස විය. 1870 දී ජර්මානු පුරා විද්‍යාඥ හෙයින්රිච් ස්ක්ලිමත් විසින් මෙලෙස ට්‍රෝයි ලෙස හඳුන්වන ප්‍රදේශය කැනීම්වලට භාජනය කරන ලදී. එහි ට්‍රෝජන් යුද්ධය හා සම්බන්ධ ඓතිහාසික යථාර්තයක් ඇද්ද යන්න විවෘත ප්‍රශ්නයක් බවට පත්ව ඇත. මෙයින් අදහස් කරන්නේ වටලෑම් පිළිබඳ කතාවස්තු හා ලෝකඩ යුග‍යේ මයිසීනියානු ග්‍රීකවරුන්ගේ චාරිකාවල එකතුවක් මෙම හොමෙර්ගේ කතාවල අඩංගු බව වුව ද බොහෝ උගතුන් විශ්වාස කරන්නේ මෙම කතාවේ කිසියම් ඓතිහාසික හරයක් ඇති බවයි.

ක්‍රිපූ 1180 ගණන්
ට්‍රෝජන් යුද්ධයේ නිරතවූවෝ
ට්‍රෝජානුවෝ
 
ග්‍රීක පුරාණෝක්ති
පුරාණොක්තියන්හී යුද්ධ
හමුදාමය ප්‍රයෝගය
පුරාතන ලෝකය - පුරාතන ග්‍රීසිය

පුරාතන ග්‍රීසිය යනු ක්‍රිස්තියානි ආගමේ නැගී සිටීම තෙක් සහස්‍රකයකට ආසන්න කාලයක් පැවති ග්‍රීක ඉතිහාසයේ යම් කාල පරිච්ඡේදයකි බොහොමයක් ඉතිහාසඥයින් එය සලකනු ලබන්නේ බටහිර ශිෂ්ටාචාරයට පදනම් වූ සංස්කෘතිය ලෙසය. ග්‍රීක සංස්කෘතිය රෝමානු අධිරාජ්‍යයේ බලවත් බලපෑමක් වූ  අතර එමගින් එය යුරෝපයේ බොහොමයක් කොටස් කරා රැගෙන ගියේය. 

පුරාතන ග්‍රීකයන්ගේ ශිෂ්ටාචාරය නූතන ලෝකයේ භාෂාව , දේශපාලනය , අධ්‍යාපන පද්ධතිය , දර්ශනය, විද්‍යාව , කලාව හා වාස්තු විද්‍යාව මත අධික බලපෑමක් එල්ල කර ඇත. තවද එය බටහිර යුරෝපයේ පුනරුදයට අනුබල දුන් අතර නැවත 18 හා 19 වන සියවස් වල යුරෝපානු හා ඇමරිකානු නව සම්භාව්‍යය පුනරුදය අතරතුරදී නැවත නැගී සිට ඇත. 

පුරාතන ග්‍රීසිය යන වදන යොදා ගැනෙන්නේ පුරාණික කාලයේදී ග්‍රීක භාෂාව කතා කළ ලෝකය විස්තර කිරීමටය. එමගින් හැඳින් වෙන්නේ නූතන ග්‍රීසියේ භූ විද්‍යාත්මක ප්‍රදේශය පමණක් නොවන අතර එයට පෞරාණික කාලයේදී ග්‍රීකයන් විසින් ස්ථාපනය කළ හෙළනික සංස්කෘතික ප්‍රදේශයන් වන සයිප්‍රස් හා ඊජියානු දූපත් , ඇනටෝලියාහි ඊජියානු වෙරළ තීරය (එවකට අයෝනියාව ලෙස හැඳින් වූ) සිසිලිය හා දකුණු දිග ඉතාලිය ( මැග්නා ග්‍රැෂියා ලෙස හැඳින් වූ ) හා කොල්කිස් , ඉලිරියා , ත්‍රේස් , ඊජිප්තුව , සිනෙරයිකා , දකුණු දිග ගෝල් දේශය, අයිබීරියානු වෙනුසියුලාවේ නැගෙනහිර හා ඊසාන දිග ප්‍රදේශ , අයිබීරියාව හා ටවුරිකාවෙහි වෙරළවල තිබූ විසිරුණු ග්‍රීක ජනාවාස ඇතුළත් වේ. 

එහි 12 වන සියවසේ පැවතීම අතරතුරදී රෝමාණු ශිෂ්ටාචාරය රාජාණ්ඩුවක සිට රදල සමූහාණ්ඩුවකටද එතැන් සිට සුවිසල් අධිරාජ්‍යයකටද වර්ධනය වීය. එය ආක්‍රමණ කිරීම් හා සටන් හරහා බටහිර යුරෝපය හා මධ්‍යධරණී මුහුද වටකර සිටින මුළු ප්‍රදේශයම තම යටතට ගත්තේය. කෙසේ නමුත් රෝමාණු අධිරාජ්‍යයේ බිඳ වැටීම සඳහා කරුණු කිහිපයක් හේතු විය. හිස්පේනියාව,ගෝල් දේශය හා ඉතාලිය ඇතුළත් අධිරාජ්‍යයේ බ‍ටහිර කොටස පස්වන සියවසේදී ස්වාධීන රාජධානි බවට තිබුණු අතර කොන්ස්තන්තිනෝපලයේ සිට පාලනය කළ නැගෙනහිර අධිරාජ්‍යය කි පූ 476 න් පසුව බයිසන්ටයින් අධිරාජ්‍යය ලෙස හැඳින්වුණි. මෙය රෝමයේ බිඳ වැටීම සඳහා වූ සාම්ප්‍රදායිකව පිළිගන්නා දිනය විය.
අතීත ග්‍රීක ශිෂ්ඨාචාරය තුළ සම්මත වශයෙන් ගත්කල ආරම්භයක් හෝ අවසානයක් පිළිබඳ දින සටහනක් නොමැත. ග්‍රීක ශිෂ්ඨාචාරය ලෙස පොදුවේ හඳුන්වන්නේ රෝමය යටත් කර ගැනීමට පෙර කාලයයි. එය ඉතිහාසඥයින් පවසන අන්දමට එහි නිවැරදිම කාලයයි.

ආශ්‍රිත 
http://en.wikipedia.org/wiki/Ancient_history#Ancient_Greece
හෙන්රි ඩී ටෝලෝස් ලෝට්‍රෙක්

හෙන්රි ඩී ටෝලොස් ලෝට්‍රෙක් ප්‍රංශ ජාතිකයකු වන අතර ඔහු සිත්තෙරක්, මුද්‍රණ කරුවෙකු, සැලසුම්කරුවෙකු ලෙස විවිධ අංශවල දක්ෂතා ඇති අයෙකු වේ.

1864 උපත්
1901 මරණ
වින්සන්ට් වැන් ගෝ

වින්සන්ට් විලෙම් වැන් ගෝ (1853 මාර්තු 30 – 1890 ජූලි 29) ලන්දේසි පසු උපස්ථිතිවාදී කලාකරුවෙකු විය. ඔහුගේ සිතුවම් හා ඇඳීම් ලෝකයේ සුප්‍රසිද්ධ ජනප්‍රිය හා වඩා වැඩි මිළෙන් යුත් ඒවා අතර වේ. 

වැන් ගෝ ඔහුගේ මුල් වැඩිහිටි අවධිය කලා ගැණුම්කරුවන්ගේ සංගමයකට වැඩ කරමින් ගෙවන ලදී. ගුරුවරයෙකු ලෙස කුඩා වෘත්තිය ජීවිතයකින් පසු ඔහු ඉතා දිළිඳු පතල් ප්‍රදේශයක ධර්ම දූත සේවකයෙක් බවට පත් විය. ඔහු 1880 තෙක් කලාකරුවෙකු ලෙස ප්‍රසිද්ධ නොවීය. මුල් කාලයේ දී ග‍ෆ් අඳුරු වර්ණ සමඟ පමණක් කටයුතු කළ අතර ඔහු එයින් මිදුණේ ප්‍රංශයේ දී උපස්ථිතිවාදය හා නව උපස්ථිතිවාදය සමඟ ගැටීමෙන් පසුය. ඉන්පසු ඔහු ඔවුන්ගේ වඩා ලා පැහැති වර්ණ හා ඇඳීම් රටා භාවිත කළ අතර එමඟින් ස්වාධීනව සැලකිල්ලට ගත හැකි ශෛලියක් බිහිකරන ලදී. එය ඔහු ප්‍රංශයේ ආලස් ප්‍රදේශයේ ගත කළ කාලය අතරතුර දී සම්පූර්ණයෙන්ම දියුණු විය.ඔහු ඔහුගේ ජීවිතයේ අවසාන වසර 10 තුළ දී නිර්මාණ 2000කට වඩා නිපදවූ අතර එයට සිත˛වම් 900ක් ඇඳීම් හා කටුසටහන් 1100ක් ඇතුළත් විය. ඔහුගේ වඩාත් ජනප්‍රිය නිර්මාණ බිහි වූයේ ඔහුගේ ජීවිතයේ අවසාන වසර දෙක තුළ දීය. එම කාලය තුළ දී ඔහු පෝල් ගවුගුයින් සමඟ වූ ඔහුගේ මිත්‍ර සබඳතාව බිඳ වැටීම හේතුවෙන් ඔහුගේ වම් කනෙහි කොටසක් කපා දමන ලදී. ඉන්පසු ඔහු නිරන්තරයෙන් මානසික රෝග වාරවලින් පෙලුණු අතර ඒ හේතුවෙන් සිය දිවි හානි කර ගන්නා ලදී. 

වෑන් ගෆ්ගේ ජීවිතයේ ප්‍රධාන චරිතය වූයේ ඔහුගේ සහෝදරයා වූ තියෝය. ඔහු අඛණ්ඩව හා ආත්මාර්ථයෙන් තොරව වැන් ගෝ අවශ්‍ය වානිජමය සහාය සපයන ලදී. ඔවුන්ගේ ජීවිත කාලීන මිතුදම 1872 අගෝස්තු මස සිට ඔවුන් හුවමාරු කරගන්නා ලද ලියුම්වලින් තහවුරු වේ. ඔහු පසුකාලීනව ප්‍රකාශනවාදය ලෙස හඳුනාගැනුනු ශෛලියේ පුරෝගාමියකු විය. 20 වන සියවසේ කලාව මත ඔහු විසින් අතිශය බලපෑමක් එල්ල කළ අතර ෆවුස් හා ජර්මානු ප්‍රකාශනවාදීන් මත එල්ල කළ බලපෑම සුවිශේෂී වේ.

සාහිත්‍යය

ජීවිත කථාව

කලින් ජීවිතය

ඉටෙන්, ඩ්‍රෙන්ත් සහ ද හොග්

එළිදරවු වෙන ශිල්පියා

නියුනේන් සහ ඇන්ට්වප් (1883–1886)

පැරීසිය (1886–1888)

කලාත්මක පාරවේධනය සහ අවසාන වසර කිහිපය

ආලස්

සාන්ත-රෙම් (මැයි 1889 – මැයි 1890)

ඔවර්ස්-සොර්-ඔයිස් (මැයි–ජුලි 1890)

මරණය

වැඩකරන පිළිවෙත

උරුමය

මරණින් පසු වූ 	කීර්තිය

ආනුභාවය

බාහිර සැබැදි 

1853 උපත්
1890 මරණ
බඳවා ගැනීමේ පුහුණුව

ජෝර්ජියාවේ මෙනින් බලකොටුවේ එක්සත් ජනපද හමුදා ආධුනිකයන් මූලික පාබල හමුදා පුහුණුව යටතේ බයිනෙත්තු ගැටුම් නිපුණතාවයන් උගනී. 

බඳවා ගැනීමේ පුහුණුව යනු නව හමුදා භටයෙකුට ලබා දෙන ආරම්භක අධි ශික්ෂණය හා තොරතුරු වේ. බඳවා ගැනීමේ පුහුණුව තුළ දී දක්වන ලද තරඟකාරීත්වය මත පදනම් වන මෙය සියළු ආධුනිකයන්ට හා නිළධාරීන්ට පොදු වේ. එසේත් නැතහොත් නම් කරන ලද නිලතලයන් සඳහා පමණක් වේ. නිළධාරී පුහුණුවන්නන් වඩාත් සංකීර්ණ වැඩ පිළිවෙලකට ලක්වන අතර එය පොදු බඳවා ගැනීමේ පුහුණුව අනුගත හෝ නොවිය හැකි අතර නිළධාරී පුහුණු ඇකඩමියක හෝ (එහිදී සිවිල් උපාධි වැඩ පිළිවෙලක් ද සමගාමීව දියත් කෙරේ.) සිවිල් විශ්ව විද්‍යාලයක විශේෂ පන්ති තුළ දී සිදු කෙරේ. 

සිවිල් වැසියන්, සොල්දාදුවන්, නාවිකයන් හෝ ගුවන් භටයන් බවට පරිවර්තනය කිරීමේ වැඩ පිළිවෙල හමුදා ඉතිහාසඥයෙකු වූ Gwynee Dyer විසින් නිර්වචනය කර ඇති පරිදි මෙය පුද්ගලයන් ප්‍රේරණය හා ධෛර්යවත් කොට ඔවුන්ගේ ඒකකයේ යහපත සඳහා කිඳා බැස්සවීමේ වැඩ පිළිවෙලකි. ඩයර් තර්ක කරන පරිදි මෙම තත්වයන් යුධ කටයුතු සඳහා අත්‍යවශ්‍ය වන්නේ යුද්ධයේ දී ඔවුන් සාමාන්‍ය ජීවිතයේ දී මුහුණ නොපාන ආතතීන් දරා සිටීමට සිදු වන බැවිනි. 

මෙහි ස්වභාවය හා ප්‍රමාණය යුධ සේවාවන් හා රටවල් අනුව වෙනස් විය හැකිය. ඇතැම් පද්ධතීන්වල දී පුද්ගලයා සම්පූර්ණයෙන්ම බිඳ වට්ටවා අවශ්‍ය හැසිරීම් රටාව ලැබෙන පරිදි යලි වාත්තු කෙරේ. තවත් පද්ධතීන්වල දී පුද්ගලයා සංවිධානයට අනුගත එහෙත් ආධුනිකයාගේ පෞරුෂයේ මූලික ලක්ෂණ රඳා පවත්වා ගනී. මෙම එළඹුම් 2 අතර වෙනස බොහෝ දුරට හඳුනාගැනීමට අපහසුය. 

සම්මත නිල ඇඳුම් ලබා දෙන අතර හැකිතාක් දුරට ඒකකාරී ස්වරූපයක් ලැබෙන පරිදි ඔවුන්ගේ කොන්ඩා කපා රැවුල් බෑම සිදු කෙරේ. කොණ්ඩා කැපීම ඒකාබද්ධතාවය වැඩි දියුණු කිරීමේ එක් ක්‍රමයකි. ආධුනිකයන්ට සාමාන්‍යයෙන් සේවා අංකයක් ලැබේ. මූලික පුහුණුවේ සැලකිය යුතු කොටසක් මනෝ විද්‍යාත්මක වේ. ඊට හේතු වන්නේ ආධුනිකයාව අණ දීම්වලට අවනත වීම සහ විධි ක්‍රමයේ නියමයන් පිළිපැදීමට විශ්වාස කළ නොහැකි වීම වළක්වා ගැනීමටයි. ඔවුන් තම තමන්ගේ ඇඳුම් නවා ගැනීම, සීරුවෙන් සිට ගැනීම, සෞඛ්‍ය පිළිබඳ සැලකිලිමත් වීම දක්නට නොලැබේ නම් ඔහු හෝ ඇය යුධ පිටියේ දී විශ්වාස කළ නොහැකි වේ. ඇතැම් විට එම තත්වයන්හි දී නියමයන්වලට අකීකරු වීමට හෝ පැන යාමට ප්‍රබල පෙළඹවීමක් ඇති වේ. කණ්ඩායමක සාමාජිකයෙක් ලෙස ක්‍රියා කළ නොහැකි හා මූලික පුහුණුවේ විධි ක්‍රමයන් සමඟ අනුගත විය නොහැකි ආධුනිකයා ඔහු හා සිය ‍සහෘදයන් හා මෙහෙයුම උපද්‍රවයට පත් කරවිය හැකිය. මෙහෙයුමේ සාමාන්‍යයෙන් අඩංගු වන්නේ ශරීර සුවතාවය, යුධ නීති තොරතුරු සම්ප්‍රදාය ඉතිහාසය හා නිල ඇඳුම පිළිබඳ සැලකිලිමත් වීම හා එය නිසි ලෙස පැලදීමයි.

References 	

http://en.wikipedia.org/wiki/Recruit_training
ගුවර්නිකා සිතුවම

ගුවනිකා යනු පැබ්ලෝ පිකාසෝ විසින් අදින ලද චිත්‍රයක් වන අතර එමගින් ස්පාඤ්ඤ සිවිල් යුධ සමය තුළදී 1937 වසරේ අප්‍රේල් මස 26 වන දින බෝම්බ ප්‍රහාරක යානා 28 ක් යොදා ගෙන නාසි ජර්මන් හමුදාව ගුවර්නිකා ප්‍රදේශයට බෝම්බ හෙලීම නිරූපණය වෙයි. මෙම ප්‍රහාරය හේතුවෙන් 250 ත් 1600 ත් අතර ප්‍රමාණයක් මරණයට පත් වු අතර විශාල පිරිසක් තුවාල ලැබීය. 

ස්පාඤ්ඤ රජය 1937 වසරේදී පැවැත්වුණු අන්තර් ජාතික පැරිස් ප්‍රදර්ශනයට ඉදිරිපත් කිරීම සදහා විශාල සිතුවමක් නිර්මාණය කිරීම සදහා පිකාසෝ වෙත බාරදෙන ලදී. මෙම චිත්‍රය නිර්මාණය සදහා ගුවනිකා බෝම්බ හෙලීම ඉතා හොද මාතෘකාවක් විය. බෝම්බ ප්‍රහාරයෙන් දින 15 ක් ගතවත්ම පැබ්ලෝ පිකාසෝ මෙම සිතුවම නිර්මාණය කිරීම ආරම්භ කළේය. සිතුවම නිර්මාණය කොට අවසන් වීමත් සමග එය කෙටි ලෝක සවාරියක ගෙනයන ලද අතර ඒ ඔස්සේ එය ඉතා ප්‍රසිද්ධියට පත් විය. මේත් සමගම ස්පාඤ්ඤ සිවිල් යුද්ධය වෙත ‍ලෝක අවධානය යොමු විය. මෙම චිත්‍රය මගින් යුද්ධයේ ඛේදජනක ස්වභාවයත් පුද්ගලයන් වෙත යුද්ධය මගින් ලබාදෙන වේදනාකාරී අත්දැකීම් ද නිරූපනය වෙයි. මෙම ශ්‍රේෂ්ඨ නිර්මාණය තනි ස්ථානයක තනි සිද්ධියකට සීමා වු නිර්මාණයක් නොව සියලු සීමා බිඳහෙලමින් සාමය වෙනුවෙන් ආයාචනා කරන විශ්වීය නිර්මාණයකි.
චිත්‍ර කලාව
සංගීතයේ සෞන්දර්යාත්මක බව

සංගීතය රස විඳීම සහ එහි අලංකාරය සම්බන්ධයෙන් ගුණාත්මකව සලකා බැලීම සහ අධ්‍යයනය කිරීම සංගීතමය සෞන්දර්යය නැතහොත් සෞන්දර්යාත්මක සංගීතයේ සාම්ප්‍රදායික අරමුණ වේ. සෞන්දර්ය දර්ශන විද්‍යාවෙහි උප ක්ෂේත්‍රයක් වන නමුත් නූතන දශකයන් තුළ අලංකාරත්වය සහ රස විඳීමෙන් බැහැර වූ ගැටළු කෙරෙහි ද දාර්ශනිකයන් අවධානය යොමු කර ඇත. 

සංගීතයට අපගේ හැඟීම්, බුද්ධිය සහ මනස වෙත බලපෑම් කළ හැකි බවට බොහෝ විට මතයක් පවතී. ගීතයක පදවැලට අපගේ තනිකම මකාලීමට හෝ ආශාවන් උත්සන්න කර වීමට හැකිය. මේ හේතුවෙන් සංගීතයේ සෞන්දර්යාත්මක ආකර්ශණය එම සංගීතය භාවිතා කෙරෙන සංස්කෘතිය මත පදනම් වේ. 

සංගීතය ඔස්සේ ප්‍රකාශයට පත්වන ඇතැම් සෞන්දර්යාත්මක අංග කිහිපයක් පහත පරිදි වේ. Lyricism(පද රචන), Harmony(සුසංයෝගය) , Hypnotism, Emotiveness, Temporal Dynamics (ලය), Resonance (අනුනාදය), Playfulness , Colour (Musical Development නම් ලිපිය ද බලන්න)

References 
http://en.wikipedia.org/wiki/Aesthetics_of_music
සිතුවම්කරණය-ප්‍රදීපනය (රූප)

“කරවාගියෝගේ”  "The Calling of Matthew" කෘතියෙන් උපුටා ගත් විස්තරයකි. තනි ආලෝක ප්‍රභවයකින් සෙවණැලි හෙළීම සිදු කළ හැකි අතර එමගින් ආකෘතියේ ඕනෑම විචලනයක් අවධාරණය කර ගත හැක. 
කිසියම් චිත්‍රයක හෝ සිතුවමක විෂය වස්තුව ප්‍රදීපනය එහි සෞන්දර්යාත්මක බව ඇති කරන ප්‍රධාන මූලයයි. එය ඇති කිරීමට උපකාරීවන අභ්‍යන්තරික ක්‍රියාකාරිත්වය වන “ආලෝකය හා සෙවණැලි” යනු කලාකරුවෙකු සතු වටිනාම ආයුධයි. නිර්මාණය තුළ ආලෝක ප්‍රභව ස්ථානගත කිරීම කරන ආකාරය මත එම නිර්මාණය ලබා දෙන පණිවිඩයේ ද වෙනස්කම් සිදු වේ.  යම් පුද්ගලයෙකුගේ මුහුණක ඇති රැළි ඉවත්කර ගැනීමට බහු ආලෝක ප්‍රභවයන් යොදා ගැනීම මගින් තාක්ෂණිකව එම පුද්ගලයාට තරුණ පෙණුමක් ලැබේ. තවද, ඉතා රළු දිවා එළියක් වැනි තනි ආලෝක ප්‍රභවයක් මගින් ඕනෑම මතුපිටක්  හෝ හැඩහුරුකමක් මනාව පිළිබිඹුකර දැක්විය හැක.
පරිගණක ආශ්‍රිත ග්‍රැෆික් සහ දර්ශන ඡායාරූප අලංකරණ ක්‍රියාවලියේ  වැදගත් සංකල්පයක් වේ.

References 
http://en.wikipedia.org/wiki/Illumination_%28image%29